AIRTEL
హైదరాబాద్‌: రిలయన్స్‌ జియోకు మరింత పోటీ ఇచ్చేందుకు టెలికాం దిగ్గజం ఎయిర్‌టెల్‌ మరో సరికొత్త
ఆఫర్‌ను ప్రకటించింది. రూ.349ప్లాన్‌పై మరింత డేటా అందించనున్నట్టు తెలిపింది. ఈ ప్లాన్‌పై ప్రస్తుం
1జిబి డేటా అందిస్తుండగా, ఇక నుంచి రోజుకు 1.5జిబి 4జి డేటాను అందించనున్నట్లు తెలిపింది. అంటే ప్రస్తుతం
ఆఫర్‌ చేస్తున్నదాని కంటే 50శాతం ఎక్కువన్న మాట. కాగా ఈ ప్లాన్‌ వాలిడిటీలో ఎలాంటి మార్పులేదు. 28రోజుల
వరకు వాలిడిటీ ఉంటుంది. ఇక ఈ ప్లాన్‌లో యధావిధిగా రోజుకు 250నిమిషాలు, వారానికి 1000నిమిషాల లోకల్‌,
ఎస్‌టిడి కాల్స్‌, 3వేల ఎస్‌ఎంఎస్‌లు లభిస్తాయి. ఇటీవలే ఈ ప్లాన్‌పై పరిమిత కాల వ్యవధిలో 100 శాతం క్యాష్‌బ్యాక్‌
అందించిన సంగతి తెలిసిందే. రూ.349ప్లాన్‌పై ఈ మరింత డేటా అందించడంతో పాటు రూ.448తో మరో కొత్త ప్లాన్‌ను
ఎయిర్‌టెల్‌ లాంచ్‌ చేసింది. ఈ ప్లాన్‌ కింద 70రోజుల పాటు రోజుకు 1జిబి డేటా చొప్పున 70జిబిడేటాను అందించనున్నట్టు
తెలిపింది. అంతేకాక ఈ ప్లాన్‌పై అపరిమిత లోకల్‌, ఎస్టిడీ కాల్స్‌, రోమింగ్‌పై ఉచితంగా అవుట్‌గోయింగ్‌ కాల్స్‌, 3000ఎస్‌ఎంఎస్‌లు
అందుబాటులో ఉంటాయి. మై ఎయిర్‌టెల్‌ యాప్‌ ద్వారా ఈ ప్లాన్లను అందుబాటులో ఉంచింది.